b'\n_START_ARTICLE_\nPe\xc8\x99tera candelabrului\n_START_PARAGRAPH_\nCuevas de Canelobre este o pe\xc8\x99ter\xc4\x83 situat\xc4\x83 \xc3\xaen Busot, Provincia Alicante, Spania, la 23 km de ora\xc8\x99ul Alicante, la 40 km de Benidorm \xc8\x99i la 50 km de Elche, la o altitudine de 700 de metri deasupra nivelului m\xc4\x83rii, \xc3\xaen versantul nordic al muntelui \xe2\x80\x9eCabez\xc3\xb3n de Oro\xe2\x80\x9d.\n_START_SECTION_\nCaracteristici\n_START_PARAGRAPH_\n\xc3\x8en interiorul pe\xc8\x99terii se afl\xc4\x83 una cele mai \xc3\xaenalte bol\xc8\x9bi din Spania \xe2\x80\x93 de aproximativ 70 m, asem\xc4\x83n\xc4\x83toare bol\xc8\x9bii unei catedrale. Formele \xc3\xaenchipuite de diversele stalactite \xc8\x99i stalagmite sunt variate: candelabre, meduze, org\xc4\x83, cactus etc._NEWLINE_Singura sal\xc4\x83 vizitabil\xc4\x83, (celelalte sunt rezervate numai pentru speologi), este un spa\xc8\x9biu de mai mult de 80.000 m\xc2\xb3, \xc3\xaen care se accede printr-un tunel de aproximativ 45 m construit \xc3\xaen timpul r\xc4\x83zboiului civil. \xc3\x8en interior impresioneaz\xc4\x83 primordial \xc3\xaen\xc4\x83l\xc8\x9bimea bol\xc8\x9bii._NEWLINE_Datorit\xc4\x83 condi\xc8\x9biilor acustice \xc8\x99i de mediu deosebite, pe\xc8\x99tera este folosit\xc4\x83 uneori pentru spectacole muzicale.'